**CONTRACTE DE DIFUSIÓ DE LA TESI**

     , a       de       de 20

# PARTS

D'una part, *Cristina Canal Barnils*, en representació de la Universitat Politècnica de Catalunya (en endavant, la Universitat), com a Directora de l’Escola de Doctorat d'aquesta universitat.

I de l'altra, el Sr./la Sra.,       (en endavant, l'autor/autora), amb el DNI núm.       I amb domicili en       núm.       de      , núm. de telèfon:       i adreça e-mail de contacte     .

## ANTECEDENTS

PRIMER. L'autor/autora és el/la titular únic/única i exclusiu/exclusiva dels drets d'explotació de la tesi doctoral titulada       (en endavant, la tesi doctoral) a través de qualsevol mitjà i, en particular, a través d'Internet o de qualsevol canal o destinació de la informació que es pugui adscriure a Internet, així com a través de la televisió digital o per cable o qualsevol altra plataforma o forma de transmissió de dades tecnològica (com per exemple ones hertzianes, transmissió telemàtica o transmissió per fibra òptica).

SEGON. La Universitat és una entitat adscrita al Consorci de Biblioteques Universitàries de Catalunya (en endavant, CBUC), el qual ha iniciat, amb la col·laboració del Centre de Supercomputació de Catalunya (en endavant, CESCA) i el patrocini de la Conselleria d'Universitats, Recerca i Societat de la Informació, un projecte denominat TDX, que té com a finalitat oferir a la comunitat universitària i el personal docent i investigador (en endavant, usuaris i usuàries) una base de dades que contingui el text complet de tesis doctorals catalanes en format electrònic.

TERCER. El CESCA és un organisme públic que té com a finalitat primordial donar suport a les activitats de desenvolupament i recerca de totes les institucions que necessiten accés a Internet i/o el càlcul d'altes prestacions, majoritàriament per a càlcul científic, però també per a entorns comercials que requereixen grans bases de dades.

QUART. Tenint en compte els punts anteriors, ambdues parts estan interessades a establir l'acord marc que reguli la cessió de l'autor/autora a la Universitat dels drets de transformació, reproducció i comunicació pública de la tesi doctoral únicament per als usos que s'especifiquen en el mateix acord marc.

En virtut de tot això, les parts formalitzen el present acord sobre la base de les següents

# CLÀUSULES

## Objecte

* 1. L'autor/autora cedeix a la Universitat, per a tot el món i durant el període de vigència del present acord, amb caràcter gratuït i amb fins exclusivament d'investigació i docència, els drets no exclusius de transformació, reproducció i comunicació pública de la tesi doctoral, únicament per a les finalitats següents:
     1. Adaptar la tesi doctoral, directament o a través de tercers i en la mesura en què sigui necessari, per adequar-la al format o la imatge d'Internet o qualsevol altra tecnologia que es pugui adscriure a Internet, així com incorporar sistemes de marcatge (*watermarking*) o qualsevol altre sistema de seguretat en el format electrònic de la tesi doctoral.
     2. Reproduir la tesi doctoral en un suport digital per incorporar-la a una base de dades electrònica del CBUC, organisme al qual pertany la Universitat, cosa que inclou el dret a emmagatzemar la tesi doctoral en centres servidors, així com el dret a realitzar qualsevol altra reproducció temporal necessària per permetre als usuaris i usuàries la visualització, la reproducció o l'enregistrament en el disc dur del PC o en suport paper de la tesi doctoral, per a un ús privat i/o amb fins d'estudi i investigació.
     3. Fer la comunicació pública de la tesi doctoral o posar-la a disposició dels usuaris i usuàries, en la modalitat de demanda o a la carta, a través de qualsevol canal o destinació de la informació que es pugui adscriure a Internet, per exemple, la telefonia mòbil -protocol WAP, *Wireless Access Protocol*- o l'UMTS, o altres mitjans anàlegs, com ara els mitjans televisius i de radiodifusió, per exemple la televisió digital o per cable quan sigui difosa a través d'Internet.
  2. L'autor/autora autoritza expressament la Universitat per cedir al CBUC/CESCA els drets objecte del present acord. En tot cas el CBUC/CESCA ha d'ajustar-se al que disposen el present acord i l'acord que s'haurà de subscriure necessàriament amb la Universitat. Si el CBUC/CESCA fa ús de la tesi doctoral d'una manera contrària al que preveu aquest acord, la Universitat s'obliga a adoptar amb caràcter immediat les mesures que siguin necessàries perquè cessi aquest ús.

## Garanties

* 1. L'autor/autora garanteix que és el/la titular dels drets de propietat intel·lectual objecte del present acord, en relació amb la tesi doctoral; que, en conseqüència, està plenament facultat/facultada per subscriure amb la Universitat el present acord, i que el que s'estableix en aquest document no infringeix cap dret de tercers, bé sigui de propietat industrial, de propietat intel·lectual, de secret comercial o bé qualsevol altre.
  2. Sense perjudici de qualsevol altre dret que pugui correspondre-li, la Universitat pot resoldre el present acord en el cas que un tercer faci prevaler qualsevol dret sobre tota la tesi doctoral o una part d'aquesta i/o que l'autor/autora no pugui garantir l'exercici pacífic dels drets que són cedits a la Universitat en virtut d'aquest acord.
  3. Cadascuna de les parts es compromet a comunicar a l'altra, tan bon punt en tingui coneixement, l'existència de qualsevol reclamació d'un tercer relacionat amb la tesi doctoral.

## Durada

* 1. El present acord entra en vigor el dia que es signa i té una durada indefinida.

## Obligacions de la Universitat

* 1. La Universitat, en virtut del present acord, adquireix el dret, però no l'obligació, d'incorporar la tesi doctoral a Internet.
  2. Quan la tesi doctoral s'introdueixi a la base de dades TDX, hi haurà de figurar tant el nom de l'autor/autora com el de la Universitat, així com qualsevol altra menció específica i raonable que determini la mateixa tesi. La Universitat s'obliga a respectar aquesta menció i a fer-la figurar en la tesi doctoral en format electrònic.
  3. Si bé la Universitat únicament pot posar a disposició dels seus usuaris i usuàries la tesi doctoral per a un ús privat i/o amb fins d'investigació i educació, no pot garantir que aquests usuaris i usuàries no facin un ús il·lícit de la tesi doctoral posteriorment, ni assumeix cap responsabilitat respecte d'aquesta qüestió.
  4. Les parts reconeixen i acorden que la Universitat no té intenció de censurar ni revisar l'exactitud ni l'adequació de la tesi doctoral lliurada en format electrònic per l'autor/autora, que no pot ser obligada a fer-ho i que en conseqüència l’autor/autora és, en tot cas, el/la responsable del contingut de la tesi doctoral.

## Obligacions de l'autor/autora

* 1. L'autor/autora ha de comunicar immediatament a la Universitat qualsevol error o incidència de què tingui coneixement en relació amb la tesi doctoral amb l'objecte que la Universitat pugui actuar en conseqüència.
  2. Als efectes previstos en aquest contracte, l'autor/autora manifesta que té el consentiment d'altres persones -eventualment coautors o coautores de la tesi-, de manera que es responsabilitza dels perjudicis que es puguin derivar de l'absència d'aquest consentiment.

## Propietat intel·lectual

* 1. La titularitat dels drets morals i d'explotació de propietat intel·lectual sobre la tesi doctoral pertany i continuarà pertanyent a l'autor/autora. La Universitat adquireix únicament els drets que s'especifiquen en aquest acord, i en particular els que s'especifiquen a la clàusula 1.
  2. Per tant, queden exclosos d'aquest acord i estan reservats a l'autor/autora tots els drets que li corresponguin en relació amb les modalitats d'utilització de la tesi doctoral no previstes en la clàusula 1 o les que s'hagin d'efectuar en una forma i en unes condicions diferents de les que s'esmenten expressament en aquesta clàusula.
  3. Cadascuna de les parts ha d'informar immediatament l'altra part de qualsevol infracció dels drets de propietat intel·lectual de què hagi tingut coneixement i li ha de prestar tota la seva col·laboració en la defensa d'aquests drets.

## Cessió de l'acord

* 1. Aquest acord vincula les parts i els seus successors o successores.
  2. Aquest acord crea una relació de confiança entre les parts. D'altra banda, la Universitat pot cedir aquest acord al CBUC/CESCA.

## Extinció de l'acord

* 1. Sense perjudici del que disposa la clàusula 3.1, cadascuna de les parts pot posar fi a aquest acord en el cas que l'altra part incompleixi qualsevol de les obligacions que se'n deriven.
  2. En el cas que aquest acord finalitzi per qualsevol causa, cadascuna de les parts haurà de cessar immediatament la utilització dels drets i signes l'ús i l'explotació dels quals li hagi cedit l'altra part.

## Jurisdicció i llei aplicable

* 1. El present acord es regeix per la legislació espanyola. No obstant això, qualsevol excepció o límit que s'incorporin en la legislació espanyola a favor de les biblioteques o universitats seran d'aplicació preferent i no seran limitats o afectats pel contingut d'aquest acord de llicència o autorització.
  2. Ambdues parts acorden que tot litigi, discrepància, qüestió o reclamació resultants de l'execució o la interpretació del present acord, o que hi estiguin relacionats, directament o indirectament, es resolguin definitivament mitjançant l'arbitratge en el marc del Tribunal Arbitral de Barcelona, al qual s'encarrega l'administració de l'arbitratge i la designació dels àrbitres d'acord amb el Reglament i els Estatuts propis o, si s'escau, qualsevol altre sistema de resolució de conflictes previstos per la Universitat.

## Que com a titular dels drets desitjo que la tesi es difongui amb: [marcar l’opció]

**Tots els drets reservats (cap llicència Creative Commons)**

**Llicència CC Reconeixement - NoComercial - SenseObraDerivada (by-nc-nd):** No es permet un ús comercial de l'obra original ni la generació d'obres derivades.

**Llicència CC Reconeixement - NoComercial - CompartirIgual (by-nc-sa):** No es permet un ús comercial de l'obra original ni de les possibles obres derivades, la distribució de les quals s'ha de fer amb la mateixa llicència CC que regula l'obra original

**Llicència Creative Commons (CC) Reconeixement (by):** Es permet l'ús comercial de l'obra i de les possibles obres derivades, la generació i distribució de les quals també està permesa sense cap restricció

**Llicència CC Reconeixement - NoComercial (by-nc):** Es permet la generació d'obres derivades sempre que no se'n faci un ús comercial. Tampoc es pot utilitzar l'obra original amb finalitats comercials

**Llicència CC Reconeixement - SenseObraDerivada (by-nd):** Es permet l'ús comercial de l'obra, però no la generació d'obres derivades

I en prova de conformitat, les parts signen el present acord, per duplicat i a un sol efecte, en el lloc i la data que s'especifiquen en l'encapçalament.

*Cristina Canal Barnils* Sr./Sra.

Directora de l’Escola de Doctorat

Universitat Politècnica de Catalunya

En cas de signatura manual, heu de fer arribar aquesta documentació per correu postal a:

Escola de Doctorat  
Carrer Jordi Girona, 29 - Edifici Nexus II (Campus Nord) - 08034 Barcelona  
Tel. 93 401 61 53

o en el cas de signatura amb certificat digital, adjunteu el certificat en un tiquet seleccionant el tema d’ajuda “Doctorat” a través del sistema de consultes: <https://demana.upc.edu/sga/index.php>.